**N á v r h v l á d y**

**Slovenskej republiky**

**na skrátené legislatívne konanie**

**o návrhu zákona, ktorým sa mení a dopĺňa zákon č. 331/2003 Z.z. o voľbách do Európskeho parlamentu v znení zákona č. 515/2003 Z.z.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky sa navrhuje, aby Národná rada Slovenskej republiky prijala uznesenie na skrátené legislatívne konanie o vládnom návrhu zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení zákona č. 515/2003 Z. z.

 Dôvodom návrhu podľa citovaného zákona je skutočnosť, že neprijatím novely zákona o voľbách do Európskeho parlamentu by mohlo dôjsť k ohrozeniu základných ľudských práv a slobôd v súvislosti s voľbami do Európskeho parlamentu. Platné právne predpisy nezakotvujú právomoc žiadneho orgánu preskúmať zákonnosť volieb do Európskeho parlamentu.